కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
భారత్, బంగ్లా టీ20 సిరీస్‌ నుంచి ఓపెనర్ ఔట్
నవంబరు 3 నుంచి భారత్‌తో మూడు టీ20ల సిరీస్‌లో బంగ్లాదేశ్‌ టీమ్ తలపడనుండగా.. అనూహ్యంగా సిరీస్‌ నుంచి సీనియర్ ఓపెనర్ తమీమ్ ఇక్బాల్ తప్పుకున్నాడు. దీంతో.. ఇమ్రూల్‌ని బంగ్లాదేశ్‌ ఎంపిక చేసింది.
Samayam Telugu | Updated:
Oct 26, 2019, 04:57PM IST
Tamim Iqbal
భారత్‌తో టీ20 సిరీస్‌ నుంచి తప్పుకున్న ఓపెనర్ తమీమ్
తొలుత రెండో టెస్టుకి అందుబాటులో ఉండనని సమాచారం ఇచ్చిన ఓపెనర్
తాజాగా భారత్ పర్యటన మొత్తానికీ దూరంగా ఉండబోతున్నట్లు ప్రకటన
ఇప్పటికే భారత్‌తో సిరీస్‌కి దూరమైన ఆల్‌రౌండర్ సైపుద్దీన్
భారత్‌తో టీ20 సిరీస్ ముంగిట బంగ్లాదేశ్‌కి వరుస ఎదురుదెబ్బలు తగులుతున్నాయి. ఇప్పటికే ఆ జట్టు ఆల్‌రౌండర్ మహ్మద్ సైపుద్దీన్ గాయం కారణంగా భారత్ పర్యటనకి దూరమగా.. తాజాగా ఆ జట్టు సీనియర్ ఓపెనర్ తమీమ్ ఇక్బాల్ టీ20లకి తాను అందుబాటులో ఉండనని బంగ్లాదేశ్ క్రికెట్ బోర్డుకి సమాచారం అందించాడు. దీంతో.. అతని స్థానంలో ఇమ్రూల్ ఖయీస్‌ని బంగ్లాదేశ్‌ ఎంపిక చేసింది. నవంబరు 3 నుంచి మూడు టీ20ల సిరీస్ మొదలుకానుంది.
Read More: భారత్‌తో సిరీస్‌.. చిక్కుల్లో బంగ్లా‌దేశ్ కెప్టెన్ షకీబ్
తమీమ్ ఇక్బాల్ భార్య ప్రస్తుతం గర్భవతిగా ఉండగా.. డెలివరీ డేట్‌ని నవంబరు మూడో వారంలో వైద్యులు ఇచ్చినట్లు తెలుస్తోంది. దీంతో.. నవంబరు 3 నుంచి ప్రారంభంకానున్న మూడు టీ20ల సిరీస్‌తో పాటు నవంబరు 14న జరిగే తొలి టెస్టుని కూడా ఆడాలని మొదట నిర్ణయించుకున్న తమీమ్.. నవంబరు 22న కోల్‌కతాలో జరిగే రెండో టెస్టుకి మాత్రం అందుబాటులో ఉండనని బోర్డుకి ఇటీవల సమాచారం అందించాడు. కానీ.. తాజాగా పర్యటన మొత్తానికీ తాను దూరంగా ఉండాలని ఈ బంగ్లాదేశ్ ఓపెనర్ నిర్ణయించుకున్నట్లు తెలుస్తోంది. దీంతో.. ఇప్పటికే టీ20 జట్టుని ప్రకటించిన బంగ్లాదేశ్‌ తమీమ్ స్థానంలో ఇమ్రూల్‌ని ఎంపిక చేసింది.